秋風詞
作者：甘泳
朝代：宋

paragraphs: 昨夜西風來，人間雨如海。
山摇摇，秋灑灑。
早起□□輪，老紅竟何在，惟有殘雲漠漠弄凉態。
千林萬葉，淅瀝作聲。
豈無綠色，奈何凋零。
四時更變化，宋玉胡爲愁，直須痛飲千斛酒。
亦不知有春，亦不知有秋，鴻濛適我汗漫遊。
絕憐九辨大蕭索，爭與蟲聲起籬落。
東溪子，今夕呼月當中天，看我大醉西風前。
便令秋滿八千歲，我醉依然月下眠。